paragraph_text: Yi Jianlian (kineski: 易建联; Pinyin: Yì Jiànlián; Heshan, Guangdong, 27. listopada 1987.) kineski je profesionalni košarkaš. Igra na poziciji krilnog centra, a trenutačno je član NBA momčadi New Jersey Netsa. Izabran je kao šesti izbor NBA drafta 2007. od strane Milwaukee Bucksa. Iako je za Buckse prethodno odbijao potpisati, ali je na kraju nakon dugih pregovora ipak potpisao ugovor. Postojale su mnoge kontroverze oko njegovog datuma rođenja, ali službeno se uzima 27. listopada 1987., iako Jianlian odbija razgovarati na tu temu.